Veterans del València CF i del Burjassot CF jugaran a favor de la recerca en el càncer infantil
2025-07-24

El Camp de Los Silos de Burjassot acollirà, divendres que ve 22 de setembre a les 20:30 h, un partit benèfic que enfrontarà a exjugadores veterans del Burjassot CF i del València CF.

La trobada ha sigut organitzada per Esperanza i sonrisa, una associació sense ànim de lucre l’objectiu de la qual és recaptar fons per a ajudar a la recerca del càncer infantil. Aquests fons són destinats a l’Institut de Recerca Sanitària (IIS) en el seu departament d’Oncologia Infantil de l’Hospital La Fe de València. L’associació va ser fundada per la mamà d’Iraila, una xiqueta d’11 anys que va participar en el programa televisiu “La Voz Kids” i que va morir durant l’emissió d’aquest programa com a conseqüència del càncer que patia.

El partit benèfic, que compta amb la col·laboració de l’Ajuntament de Burjassot, a través de la regidoria d’Esports, que dirigeix Manuel Pérez Menero, espera reunir en les graderies de Los Silos al màxim nombre d’aficionats els quals, a més de gaudir d’una bona estona de futbol, contribuiran amb els seus donatius a seguir arreplegant diners per a la recerca contra el càncer infantil. El donatiu per a assistir al partit és de 5 euros. Així mateix, per a aquells que no puguen anar, però que igualment vulguen col·laborar, s’ha obert una Fila 0 on les persones interessades poden realitzar les seues donacions: ES8021005576150200023826.

Les portes del Camp de Los Silos s’obriran a les 19h. Una hora més tard, a les 20h, autoritats municipals, així com representants dels clubs implicats i també de l’associació Esperanza y Sonrisa protagonitzaran una sèrie de parlaments i realitzaran un simbòlic intercanvi d’obsequis. A continuació, sobre les 20:30h, donarà començament el partit benèfic

L’organització ha informat que, es pot reservar l’entrada escrivint un correu electrònic a esperanzaysonrisa@outlook.es , i les persones que facen les primeres 100 reserves, rebran un pin oficial del València Cf.